ASIMAR พุ่งซิลลิ่ง-นิวไฮรอบ 5 เดือน ลุ้นผลงานปี 63 รายได้โตเข้าเป้า 20%
ASIMAR พุ่งซิลลิ่ง-นิวไฮรอบ 5 เดือน ลุ้นผลงานปี 63 รายได้โตเข้าเป้า 20%
19 ม.ค. 2564

ผู้สื่อข่าวรายงานว่า บริษัท เอเชียน มารีน เซอร์วิสส์ จำกัด (มหาชน)  หรือ ASIMAR ณ เวลา 15.12 น. อยู่ที่ระดับ 2.00 บาท บวก 0.46 บาท หรือ 29.87% ด้วยมูลค่าซื้อขาย 44.43 ล้านบาท ราคาหุ้นพุ่งชิลลิ่งของวันที่ระดับ 2.00 บาท ทำนิวไฮในรอบ 5 เดือน โดยเทียบตั้งแต่หุ้นยืนที่ระดับ 2.00 บาท เมื่อวันที่ 24 ก.ค.63

ด้านผลการดำเนินงานงวด 9 เดือนปี 2563 ที่ผ่านมามีกำไรสุทธิ 22.62 ล้านบาท จากช่วงเดียวกันของปีก่อนอยู่ที่ 1.51 ล้านบาท คาดกำไรทั้งปี 2563 ออกมาโดดเด่น
ด้านนายสุรเดช ตัณฑ์ไพบูลย์ ประธานเจ้าหน้าที่บริหาร บริษัท เอเชียน มารีน เซอร์วิสส์ จำกัด(มหาชน) หรือ ASIMAR บริษัทฯวางเป้าหมายรายได้ในปี 2563 เติบโต 20% ยังคงเป็นไปตามแผน ปัจจุบันบริษัทมีงานที่รอรับรู้รายได้ (Backlog) ราว 100 ล้านบาท ซึ่งเป็นงานต่อเรือเก็บขยะของกรมทรัพยากรทางทะเลและชายฝั่ง เรือโดยสารปรับอากาศพลังงานไฟฟ้า ของบจก.ไมน์ โมบิลิตี รีเสิร์ซ และเรือกำจัดผักตบชวาของหน่วยงานราชการ และมีความพร้อมในการเข้าร่วมประมูลโครงการต่อเรือของภาครัฐบาล เพื่อสนับสนุนการเติบโตในระยะยาว
อย่างไรก็ตามภายใต้สถานการณ์การแพร่ระบาดของโควิด-19 บริษัทฯ มุ่งเน้นความปลอดภัยในการดำเนินธุรกิจ และได้รับงานซ่อมเรือเป็นหลัก ขณะที่งานต่อเรือยังมีงานเข้ามาอย่างต่อเนื่อง
ด้านผลการดำเนินงานงวด 9 เดือนปี 2563 ที่ผ่านมามีกำไรสุทธิ 22.62 ล้านบาท จากช่วงเดียวกันของปีก่อนอยู่ที่ 1.51 ล้านบาท คาดกำไรทั้งปี 2563 ออกมาโดดเด่น